open-index/open-wikipedia-markdown huggingface dataset:
რაინი

**რაინი** ( /ʀaən/,  /ʀɛ̃/,  /rɛin/) — მდინარე დასავლეთ ევროპაში. გაედინება შვეიცარიის, ლიხტენშტაინის, ავსტრიის, გერმანიის, საფრანგეთისა და ნიდერლანდების ტერიტორიაზე. სიგრძე — 1230 კმ, აუზის ფართობი — 185 ათასი კმ².

მდინარე სათავეს ალპებში იღებს, გაედინება ბოდენის ტბით, გაივლის იურასი და შვარცვალდის ქედებს, ამის შემდეგ ზემორაინის დაბლობზე მიედინება. ქვემო დინება საშუალო ევროპულ დაბლობზეა, სადაც კალაპოტები რიგ ადგილებში დამბებით არის შემოფარგლული. ჩრდილოეთის ზღვაში მოხვედრამდე დანაწევრებულ დელტას ჰქმნის.

ძირითადი შენაკადებია: ნეკარი, მაინი, რური (მარჯვენა). აარე, მოზელი (მარცხენა).

ზემო წელზე გაზაფხულ-ზაფხულის წყალმარჩხობა, საშუალო და ქვემო დინებაში კი საკმაოდ წყალუხვია მთელი წლის განმავლობაში.

მდინარე სანაოსნოა 953 კმ-ზე, ქალაქ ბაზელამდე ბოდენის ტბის ჩათვლით. სამდინარო გზების საერთო სიგრძე მდინარე რაინის აუზში 3000 კმ-ია.

რაინი არხებით უკავშირდება რონას, მარნას, ვეზერს, ელბას.

ქალაქები რეინზე: არნემი (ნიდერლანდები), დიუსელდორფი, კიოლნი, ბონი, მაინცი, მანჰაიმი, ბორმსი, სტრასბურგი (საფრანგეთი), ბაზელი (შვეიცარია).

კუნძულები რაინზე: ალტენა

thumb||left|400px|რაინისა და მოზელის შერთვა გერმანიის ქალაქ კობლენცთან
მდინარის სახელწოდება ითარგმნება როგორც „დინება“ (კელტურიდან).

1986 წლის 1 ნოემბერს რეინზე ევროპაში ერთ-ერთი უმსხვილესი ეკოლოგიური კატასტროფა მოხდა. შვეიცარიის ქალაქ ბაზელში ფირმა „სანდოსის“ ქიმიურ ქარხანაში გაჩენილმა ხანძარმა მდინარეში 30 ტონა პესტიციდის, ვერცხლისწყლის და სხვა სასოფლო-სამეურნეო ქიმიკატების ჩაღვრა გამოიწვია. შედეგად, წყალს წითელი ფერი დაედო, მდინარის რაიონებში ხალხს სახლებიდან გამოსვლა აეკრძალა, გფრ-ში წყალსადენები დაიკეტა, რომელთა მაგივრად ცისტერნებით ჩაზიდული წყალი გამოიყენებოდა. 10 დღის განმავლობაში დაბინძურება ჩრდილოეთის ზღვამდეც ავიდა. ექსპერტთა შეფასებით, ნახევარი მილიონი თევზი დაიღუპა, ზოგიერთი სახეობა კი საერთოდ გაქრა.

საზოგადოების მწვავე რეაქციის გამო 1987 წელს მიიღეს „სამოქმედო პროგრამა — რაინი“, რომელიც 2000 წლამდე იყო გათვლილი. სხვაგვარად ამ პროგრამას „ორაგული 2000“ ერქვა, რადგანაც ამ დროისთვის დაბინძურებისადმი ამ მგრძნობიარე თევზის მდინარეში დაბრუნებაზე იყო ორიენტირებული. ხელისუფლების აქტიური ქმედებების შედეგად, მდინარეში ნიტრატებისა და ფოსფატის ჩადიენაბა 50%-ით შემცირდა, სხვა სახის დაბინძურების შემცირება კი 80-დან 100%-მდე მოხდა. ორაგულიც 1997 წელს, 3 წლით ადრე დაბრუნდა მდინარის წყლებში. ამჟამად პროგრამა „რაინი 2020“ ტარდება, რომელიც მიმართულია იმისკენ, რომ მდინარის წყალი 2020 წლისთვის საბანაოდ ვარგისი გახდეს.

thumb|300px|რაინი

## რესურსები ინტერნეტში 
* რაინი, ენციკლოპედია ბრიტანიკა
* Britain's drowned landscapes
* New dating of the European Ice Age 
* Regional Tectonics: from the Rhine Graben 
* Rhine–Meuse delta studies 
* Universität Basel - Upper Rhine Graben Evolution and Neotectonics  

კატეგორია:რაინი-მაასი-შელდის დელტა
კატეგორია:გერმანიის მდინარეები
კატეგორია:საფრანგეთის მდინარეები
კატეგორია:ნიდერლანდების მდინარეები
კატეგორია:შვეიცარიის მდინარეები
კატეგორია:ლიხტენშტაინის მდინარეები
რიო-დე-ჟანეიროს მეტროპოლიტენი

thumb|right|280px||მეტროს სადგური კანტაგალუ
**რიო-დე-ჟანეიროს მეტროპოლიტენი** (პორტ. Metrô Rio) — მეტროპოლიტენის სისტემა რიო-დე-ჟანეიროში. სიდიდით მე-2 მეტროპოლიტენია ბრაზილიაში, (სან-პაულუს მეტროპოლიტენის შემდეგ.)

გაიხსნა 1979 წელს და შედგება სამი ხაზისგან: 1, 2 და 4. სამივე ხაზი ქალაქს კვირის შვიდივე დღეს ემსახურება. პირველი ხაზი მიემართება იპანემაში მდებარე გენერალ-ოსორიოდან ტიჟუკაში მდებარე სეანს-პენიასკენ. მეორე ხაზს კი პირველ ხაზთან ათი სადგური აქვს საერთო და მიემართება ბოტაფოგოდან ჩრდილოეთ რიოსკენ, პავუნამდე. ორშაბათიდან შაბათამდე მეტრო დილის 05:00 საათიდან ღამის 12:00 საათამდე მუშაობს, შაბათ კვირასა და დასვენების დღეებში კი დილის 07:00-დან ღამის 11:00-მდე. 
## ტარიფი
ბილეთების შეძენა შესაძლებელია სადგურებზე, თუმცა მგზავრობა ასევე შესაძლებელია სპეციალურ ბარათებზე თანხის ჩატვირთვით. ასევე, მგზავრებს მეტროს ბილეთების შეძენა ავტობუსებშიც შეუძლიათ. არსებობს მეტროსა და ავტობუსის ბილეთის გაერთიანების რამდენიმე შესაძლებლობა. მათ შორის, ასეთი მგზავრობაში მხოლოდ ერთხელ გამოყენებისათვის საჭიროა დამატებითი გადასახადი.
## სისტემა
### მოძრავი შემადგენლობა
მეტროს მატარებლები შედგება ერთსექციური ვაგონებისგან (მონობლოკებისგან), რომლებიც უჟანგავი ფოლადითაა დამზადებული. მატარებლები შედგება 6 ვაგონისგან. 1 ვაგონის მაქს. ტევადობა 351 მგზავრია (40 დასაჯდომი ადგილი). მთელი მატარებლის მაქს. ტევადობა 2 214 მგზავრია. ვაგონებში არის კონდიცირება.
### ქსელი
მეტროს სისტემა შედგება სამი ხაზისგან:
* **1** (ნარინჯისფერი): 16კმ, 20 სადგური.
* **2** (მწვანე): 30,2კმ, 16 სადგური.
* **4** (ყვითელი): 16 კმ, 30 სადგური.

## SuperVia
რიოში ასევე არის მიწისზედა მატარებლის ქსელი: SuperVia, რომელიც რიო-დე-ჟანეიროს აგლომერაციის დანარჩენ ადგილებთან აკავშირებს.
## წყარო
* *სტატიაში გამოყენებულია მასალა სტატიიდან: რიო-დე-ჟანეირო*
* *სტატიაში გამოყენებულია მასალა ჩეხური ვიკიპედიის სტატიიდან: Metro v Riu de Janeiru*
კატეგორია:ბრაზილიის მეტროპოლიტენები
მეტროპოლიტენი
ბანგკოკის მეტროპოლიტენი

thumb
thumb
**ბანგკოკის მეტროპოლიტენი** წარმოდგენილია მიწისზედა და მიწისქვეშა მეტროს სისტემით. ბანგკოკი; ტაილანდი. 
მიწისზედა მეტროპოლიტენს ტაილანდის მეფის “მისი აღმატებულების დაბადების დღის მეექვსე დამასრულებელი ციკლის პატივსაცემად მიწისზედა რკინიგზა” ეწოდება, რამდენადად მეტრო 1999 წლის 5 დეკმებერს, მეფის — პუმიპონ ადულიადეტის 72-ე დაბადების დღეზე გაიხსნა. ყოველდღიურ საუბარში მეტროპოლიტენს უბრალოდ ინგლისური აბრევიატურით BTS მოიხსენიებენ, რაც ინგლისურადლ იშიფრება როგორც Bangkok Mass Transit System — ბანკოკის საზოგადოებრივი ტრანსპორტის სისტემა
.
## ისტორია 
thumb|left
თავდაპირველ პროექტებში მეტროპოლიტენის სისტემა “ლავალინ სქაითრეინად” იწოდებოდა და კანადური ფირმის მიერ იგეგმებოდა მშენებლობა , თუმცა, პოლიტიკური მოსაზრებებიდან გამომდინარე, 1992 წელს ფირმა უკან გაიწვიეს. ქალაქში საავტომობილო ტრანსპორტთან დაკავშირებული პრობლემის სიმწვავის გამო ტაილანდის ხელისუფლებამ ავტოსტრადების ინფრასტრუქტურის გაუმჯობესებისკენ მიმართა ყურადღება. მაგრამ, მიღებულმა ზომებმა ავტომობილების რაოდენობის მკვეთრი ზრდის გამო, მოსალოდნელი შედეგები ვერ მოიტანა. ამიტომაც გადაწყდა მიწისზედა მეტროპოლიტენის დღევანდელი სახით აშენება.
კანადური კომპანიის უკან გაწვევის შემდეგ, კომპანია ბანკოკ "ტრანზიტ სისტემი" დაარსდა, რომელმაც წარმატებით დააფინანსა პროექტი. მოძრავი შემადგენლობის მომწოდებლად ფირმა სიმენსი იქნა არჩეული, მშენებლობით კი კომპანია Italian Thai Development იყო დაკავებული.

მოგვიანებით მეტროპოლიტენს “სქაითრეინი” დაერქვა. სისტემა 1999 წლის 5 დეკემბერს იქნა გაშვებული. აღსანიშნავია, რომ პირველ ხანებში მეტრო საკუთარ დანახარჯებსაც გაჭირვებით ფარავდა. თუმცა, სიტუაცია 2005 წლისთვის შეიცვალა, როდესაც მატარებელთა დღიურმა მგზავრობამ 500 000 გაჩერებას გადააჭარბა. 
დღეისათვის შემადგენლობაში სამ-სამი ვაგონია ჩაბმული.

## ხაზები 
მეტროპოლიტენი შედგება ორი ხაზისგან 23,1 კმ სიგრძეზე 23 სადგურით. სიკჰუმვიტის ხაზი (სქემებზე სალათისფრად არის აღნიშნული) 16,8 კმ და 17 სადგურით არის წარმოდგენილი, ხოლო ხაზი სი-ლომი (სქემებზე მუქმწვანედ არის აღნიშნული) 6,3 კმ-ია და 7 სადგური აქვს.

**ხაზი სუკჰუმვიტი**

## ხაზი სი ლომი 
## იხილეთ აგრეთვე 
* მეტროპოლიტენების სია

მეტროპოლიტენი
კატეგორია:მეტროპოლიტენი
ვალენსიის მეტროპოლიტენი (ესპანეთი)

**ვალენსიის მეტროპოლიტენი** () — მეტროპოლიტენისა და ტრამვაის სისტემა ვალენსიასა და მის შემოგარენში. 

ეს არის რიგით მესამე ყველაზე ძველი მეტროპოლიტენი ესპანეთში მადრიდის და ბარსელონის შემდეგ, მეორე ყველაზე გრძელი მადრიდის შემდეგ და მეოთხე მგზავრების გადატვირთვულობის მხრივ მადრიდის, ბარსელონისა და ბილბაოს შემდეგ.

## ისტორია 
თავდაპირველად, (1988) მეტროპოლიტენის ჩრ. და სამხ. რეგიონები  ქალაქგარე ელმავლის ხაზებს წარმოადგენდა. ისინი ერთმანეთს ქალაქის ცენტრქვეშ გამავალი გვირაბებით უკავშირდებოდნენ. შემდეგ მოხდა მეტროპოლიტენისა და ტრამვაის გადაიარაღება (სრულიად მიწაზე მოსიარულე ტიპის 4 და 6 ხაზები). 

2006 წელს ვალენსიის მეტროში მომხდარმა ავარიამ 43 ადამიანის სიცოცხლე იმსხვერპლა.

## ხაზები და სადგურები 
## იხილეთ აგრეთვე 
* მეტროპოლიტენების სია

## რესურსები ინტერნეტში
* 
* მეტრო ვალენსია UrbanRail.net-ზე
* სურათები და ინფორმაცია 

## სქოლიო
კატეგორია:ესპანეთის მეტროპოლიტენები
მეტროპოლიტენი
სიასამური

**სიასამური** () — ძვირფასბეწვიანი ცხოველი კვერნისებრთა ოჯახისა. მისი სხეულის სიგრძეა 43-53 სმ, მასა 0,9 - 1,9 კგ. წარსულში გავრცელებული იყო კარელიიდან წყნარი ოკეანის სანაპირომდე. მტაცებლური ნადირობის შედეგად მრავალგან მოისპო.  ამჟამად შემორჩენილია ჩრდილოეთ ურალის, ციმბირისა და შორეული აღმოსავლეთის ზოგიერთ ადგილას. მოიპოვება აგრეთვე კორეის, ჩინეთისა და მონღოლეთის ჩრდილოეთ რაიონებში. ბინადრობს ტაიგაში. ბუდეს იკეთებს მიწაზე, ხეზე იშვიათად ადის. იკვებება პატარ-პატარა ფრინველებით, მათი კვერცხებით და მართვეებით, წვრილ-წვრილი მღრღნელებით, მეტწილად ციყვებით. ჭამს აგრეთვე კედრის თესლს, კენკრას. მძუნაობს ივლისში, მაკეობა საშუალოდ 273 დღე გრძელდება, შობს 3-4 უსუსურ, თვალებაუხილავ ნაშიერს (თვალებს ახელენ 36 დღის შემდეგ).  2 წლისა სქესობრივად მწიფდება. ცნობილია სიასამურის 16 ქვესახეობა, რომელთაგან ყველაზე ძვირფასბეწვიანია *ბარგუზინული*  სიასამური. უკანასკნელ ათწლეულებში გულმოდგინე დაცვის შედეგად სიასამურის რაოდენობამ საგრძნობლად იმატა. ზოგიერთ ქვეყანაში სიასამურს სარეწაო მიზნით ზოოფერმებში ამრავლებენ.

## ლიტერატურა 
## სქოლიო 
კატეგორია:კვერნისებრნი
სევილიის მეტროპოლიტენი

**სევილიის მეტროპოლიტენი** () — დღესდღეობით მშენებარე მეტროპოლიტენის სისტემა ქ. სევილიაში (ესპანეთი).

## ისტორია 
1999 წ პროექტს ორგანიზება სევილიის ყოფილი გუბერნატორის — ალეახანდრო როხას მარკოსის (Alejandro Rojas Marcos) მიერ დაარსებულმა სევილიის მეტროპოლიტენის კორპორაციამ (), გაუწია. პირველი ხაზი ამუშავდა 2009 წ 2 აპრილს.

ახალი პროექტის თანახმად იგეგმება ქსელი, რომელმაც სევილია და მისი შემოგარენი (1,500,000 მაცხოვრებელი) უნდა მოიცვას, 3-4 ხაზით. ამ ხაზთა მშენებლობა გაგრძელდება 2010 წ.-მდე.

thumb|304px|right|სან ბერნარდოს მეტროს სადგური.

thumb|304px|left|სან ბერნარდოს ვესტიბიული

## ხაზები 

## იხილეთ აგრეთვე 
* მეტროპოლიტენების სია

კატეგორია:ესპანეთის მეტროპოლიტენები
მეტროპოლიტენი
სნიფერი

**პაკეტის გამრჩეველი** (აგრეთვე ცნობილი როგორც **ქსელის გამრჩეველი** ან **სნიფერი**, 
გარკვეული ქსელური სახეობისთვის, Ethernet-ის ტიპის ან უმართულო ქსელის ტიპის) — პროგრამა ან მოწყობილობა რომელსაც შეუძლია პაკეტების ხელში 
ჩაგდება (ლოკალურ ქსელში).

## გამოყენება 
სნიფერი შეიძლება გამოდგეს სხვადასხვა საქმისთვის:

* ქსელის პრობლემის დადგენა
* ქსელში შეტევის დასადგენად
* ქსელში შეძვრომის ინფორმაციის გაგება (ზედმეტი სახელი და პაროლი)
* ქსელის მონიტორინგი
* ქსელის გასაფილტრად
* ქსელური პროტოკოლების სასწავლად

## ცნობილი სნიფერები 
* Carnivore
* dSniff
* Endace DAG (Data Acquisition & Generation Technology)
* Ettercap
* Fluke Lanmeter
* Microsoft Network Monitor
* NetScout Sniffer
* Network Instruments Observer
* Network Security Toolkit
* PacketTrap pt360 Tool Suite
* snoop Solaris-თვის
* tcpdump
* WildPackets OmniPeek (ადრე ერქვა AiroPeek, EtherPeek)
* Wireshark (ადრე ერქვა Ethereal)
* NetworkActiv PIAFCTM

## რესურსები ინტერნეტში 
* Winsock Scriptable Packet Editor
* How-to Packet Sniff
* Packet Sniffing FAQ by Robert Graham
* Video Tutorials on Sniffer Programming using Raw Sockets 
* A Quick Intro to Sniffers
* Multi-Tap Network Packet Capture

კატეგორია:სნიფერები
კატეგორია:პაკეტები
კატეგორია:უმართულო ქსელები
კატეგორია:საინფორმატიკო უშიშროება
პალმა-დე-მალიორკის მეტროპოლიტენი

**პალმა-დე-მალიორკის მეტროპოლიტენი** () — მეტროპოლიტენის სისტემა ბალეარის კუნძულების დედაქალაქ პალმა-დე-მალიორკაში (ესპანეთი).

გაიხსნა 2007 წ.-ის 25 აპრილს. წარმოდგენილია 15 სადგურის მქონე 2 ხაზით, რომლის სიგრძეც 15,55 კმ.-ს შეადგენს და აკავშირებს ქალაქის ცენტრს (სადგური **„პლასა-დე-ესპანია“**) ბალეარის კუნძულის უნივერსიტეტთან (სადგური **„უნივერსიდად-დე-ლეს-ბალეარესი“**).

მეტრო ექსპლუატირდება მალიორკის სახელმწიფო სარკინიგზო გზების მიერ (Servicios Ferroviarios de Mallorca).

## ისტორია 
2004 წლის ნოემბერში წამოაყენეს წინადადება, პალმა-დე-მალიორკაში შეექმნათ მეტროს ხაზი, რომელიც ქალაქის ცენტრს დააკავშირებდა ბალეარის კუნძულის უნივერსიტეტთან. უკვე 2005 წ.-ის იანვარში დაიწყეს მშენებლობა. ამასთან, ქ. ინკაში არსებული სარკინიგზო გზები მოაშორეს და გადაიტანეს გვირაბებში. მეტროს რელსები ინკას სარკინიგზო გზების პარალელუად განთავსდა.
thumb|200px|მატარებელი სადგურზე

## იხილეთ აგრეთვე 
* მეტროპოლიტენების სია

კატეგორია:ესპანეთის მეტროპოლიტენები
კატეგორია:მეტროპოლიტენი
კატეგორია:პალმა-დე-მალიორკა
სან-პაულუს მეტროპოლიტენი

**სან-პაულუს მეტროპოლიტენი** (პორტ. Metropolitano de São Paulo или просто Metrô) — მეტროპოლიტენის სისტემა ქ. სან-პაულუში. წარმოადგენს პირველ და უმსხვილეს მეტროპოლიტენს ბრაზილიაში, აგრეთვე ყველაზე დიდი დატვირთვის მეტროპოლიტენს სამხ. ამერიკაში. გაიხსნა 1974 წ.-ს. ხაზთა სიგრძეა 61,3 კმ.. მეტროპოლიტენი შედგება 4 ხაზისა და 55 სადგურისაგან. დღიური მგზავრთა რაოდენობა 3 200 000 ადამიანია (2008 წ.-ის მონაცემებით). ხაზთა განსხვავება ხდება ნომრებისა და ფერების მიხედვით: ხაზი 1 - ცისფერი, ხაზი 2 - მწვანე, ხაზი 3 - წითელი და ხაზი 5 - ლილისფერი. ხაზი 5 ქალაქის სამხ.-დას. ნაწილშია და არ უკავშირდება, დანარჩენ 3 ხაზს. ხაზი 4 - ყვითელი, ამჟამად მშენებლობის პროცესშია და მისი გახსნა იგეგმება 2010 წლისთვის.

მეტროს სამუშაო გრაფიკი - დილის 4:40-დან შუაღამემდე.

thumb|300px|right|მეტროპოლიტენის 1 ხაზი სან-პაულუში

## ისტორია 
დიდი ხნის განმავლობაში, სან-პაულუში, ისევე როგორც, სრულიად ბრაზილიაში, მეტროპოლიტენს დიდი მნიშვნელობა არ ენიჭებოდა. ძირითადი ძალისხმევა იხარჯებოდა ავტოტრანსპორტის განვითარებისათვის. მეტროს მშენებლობა სან-პაულუში დაიწყო 1968 წლის დეკემბერში, ხაზით Norte-Sul (ჩრ.-სამხ.), მოგვიანებით ხაზი 1 - ცისფერი. პირველი მატარებელი, მარშრუტით ჟაბაკუარა - საუდი, გავიდა 1972 წ.-ს. კომერციული ექსპლუატაცია კი დაიწყო 1975 წ.-ს. 

## ხაზები 
## იხილეთ აგრეთვე 
* მეტროპოლიტენების სია
აბკლაჩი

[thumb|160px|**აბკლაჩი** : [რუსეთის იმპერია|რუსეთის იმპერიის 50 კაპიკიანი მარკა (1889)]]
**აბკლაჩი**  () — ფილატელიაში ამ ტერმინით მოიხსენიებენ ისეთ საფოსტო მარკას, რომლის ზურგზე ანუ უკანა მხარეს გამოსახულია სიუჟეტის სარკული ანარეკლი.

ჩვეულებრივ აბლკაჩი მიიღება ნორმალური ბეჭდვითი პროცესის შეფერხების შედეგად. ამისი მიზეზი შეიძლება იყოს: 
* ბეჭდვის პროცესში ანაბეჭდის აცურება - შედეგად ფურცელზე იბეჭდება შებრუნებული გამოსახულება.
* საღებავის სქელი ფენა და თხელი ფორებიანი ფურცელი - საღებავი ჟღინთავს ქაღალდს ისე ,რომ ფურცლის მეორე მხარეს გაჟონავს და ფერად სარკულ გამოსახულებას ქმნის. 
* ცურცლების მიწოდების შეფერხება ბეწდვის დროს - ჯერ კიდევ საღებავ შეუმშრალი ფურცელი ზედ ედება სუფთა ფურცელს და საღებავის გადასვლის შედეგად მასზე სარკულ გამოსახულებს ქმნის.

აბკლაჩის დაბეჭდვის დროს, შესაძლოა გამოსახულება წარმოიქმნას ერთ, რამდენიმე ან ყველა ფერის საღებავის გადასვილის შედეგად. გამოსახულება შეიძლება იყოს პირდაპირი ან შებრუნებული. მარკა აბკლაჩად არ ჩათვლება, თუ ნახატი ზუსტად არის დაბეჭდილი წებოვან ზედაპირზე. ეს ხდება მაშინ, როდესაც გუმირებული ქაღალდი წებოვანი ზედაპირით მხრიდან ხვდება საბეჭდ დაზგაში.

აბკლაჩი წარმოადგენს მარკის ფილატელისტურ სახესხვაობას და ტრადიციული ფილატელიის ერთ-ერთი ექსპონატია. 

თანამედროვე პოლიგრაფიული ტექნიკის დახვეწის გამო ბეჭდვითი ხარვეზები იშვიათად ხდება და შესაბამისად აბკლაჩიც იშვიათობას წარმოადგენს.

## ლიტერატურა 
* საქართველოს საფოსტო მარკების კატალოგი
* Азбука филателиста: Филателия. (1992) N.1. С. 52—53.
* Большой филателистический словарь; Под общ. ред. Н.И. Владинца и В.А. Якобса. (1988) с.320 *Зеркальный отпечаток* ISBN 5-256-00175-2.

კატეგორია:ფილატელისტური ტერმინები
კატეგორია:ფილატელისტური სახესხვაობა
აბიგაილ ადამსი

**აბიგაილ სმით ადამსი** (; დ. 11 ნოემბერი, 1744 — გ. 28 ოქტომბერი, 1818) — აშშ-ის მეორე პრეზიდენტის, ჯონ ადამსის მეუღლე და მეექვსე პრეზიდენტის, ჯონ კუინსი ადამსის დედა. ის იყო აშშ-ის პირველი მეორე და მეორე პირველი ქალბატონი. 

## რესურსები ინტერნეტში
* 
* 
* 

კატეგორია:აშშ-ის პირველი ქალბატონები
კატეგორია:დაბადებული 1744
კატეგორია:დაბადებული 11 ნოემბერი
კატეგორია:გარდაცვლილი 28 ოქტომბერი
კატეგორია:გარდაცვლილი 1818
კატეგორია:ამერიკელი ფემინისტები
ამერიკული ტაპირი

**ამერიკული ტაპირი** () — კენტჩლიქოსანი ცხოველი ტაპირისებრთა ოჯახისა. დარქმეულია ამერიკელი ზოოლოგის, სპენსერ ფულერტონ ბეირდის (1823—1887) პატივსაცემად. უდიდესი ძუძუმწოვარი ცხოველია ცენტრალურ ამერიკაში.

## სქოლიო
კატეგორია:ტაპირები
კატეგორია:კოლომბიის ძუძუმწოვრები
ისმეთ ინენიუ

**ისმეთ ინენიუ** (; დ. 24 სექტემბერი, 1884, იზმირი, ოსმალეთის იმპერია — გ. 25 დეკემბერი, 1973, ანკარა, თურქეთი) — თურქეთის სამხედრო და პოლიტიკური მოღვაწე, თურქეთის მე-2 პრეზიდენტი. ქემალ ათათურქის შემცვლელი.

## სამხედრო კარიერა
წარმოშობით ქურთი ისმეთ ინენიუ დაიბადა 1884 წლის 24 სექტემბერს ქალაქ იზმირში, ოსმალეთის იმპერიის ჩინოვნიკის ოჯახში. 1903 წელს დაამთავრა სტამბოლის სამხედრო ინჟინრების საიმპერატორო სკოლა, შემდეგ კი საარტილერიო სასწავლებელი. სამხედრო სამსახური დაიწყო ბალკანეთში. 1908 წელს ახალგაზრდა თურქების რევოლუციის დროს იყო ათათურქის ახლო თანამებრძოლი. პირველი მსოფლიო ომის დროს იბრძოდა კავკასიისა და პალესტინის ფრონტებზე მუსტაფა ქემალის დაქვემდებარებაში, სადაც მიაღწია პოლკოვნიკის ჩინს. 1915 წლის ოქტომბრიდან მე-2 არმიის შტაბის უფროსია, შემდეგ მე-20 და მე-3 საარმიო კორპუსების სარდალი. პირველი მსოფლიო ომის ბოლო მსახურობდა სამხედრო მინისტრის სამდივნოში. ომის დასრულებისა და ბრიტანელების მიერ სტამბოლის ოკუპაციის შემდეგ მიემხრო მუსტაფა ქემალის მიერ ანატოლიაში დაწყებულ წინააღმდეგობის მოძრაობას და დაინიშნა ანატოლიაში მოქმედი ე. წ. ნაციონალური ძალების მეთაურად, შემდეგ კი დიდი ეროვნული კრების მთავრობის დასავლეთის ფრონტის სარდლად. მიენიჭა გენერლის ჩინი. 1922-1923 წლებში ხელმძღვანელობდა თურქეთის დელეგაციას ლოზანის სამშვიდობო კონფერენციაზე. 1922-24 წლებში მუშაობდა თურქეთის გენერალური შტაბის უფროსის თანამდებობაზე. 

## პოლიტიკური კარიერა 
თურქეთის დამოუკიდებლობის ომის დასრულებისას ხელმძღვანელობდა თურქეთის დელეგაციას მუდანიისა და ლოზანის კონფერენციებზე. რესპუბლიკური მმართველობის დამყარების შემდეგ გახდა ქვეყნის პირველი პრემიერ-მინისტრი და ეს თანამდებობა ეკავა 1937 წლამდე, ხოლო ათათურქის გარდაცვალების შემდეგ 1938 წლის 11 ნოემბერს აირჩიეს თურქეთის პრეზიდენტად და ამ თანამდებობაზე დარჩა 1950 წლამდე. 1950 წელს თავი დაანება პოლიტიკურ ცხოვრებას, თუმცა პოლიტიკაში დაბრუნდა 1960 წლის სამხედრო გადატრიალების შემდეგ და ეკავა პრემიერ-მინისტრის პოსტი 1961–1965 წლებში. პოლიტიკიდან საბოლოოდ წავიდა 1972 წელს.

გარდაიცვალა 1973 წლის 25 დეკემბერს, ანკარაში.

## რესურსები ინტერნეტში
* მცირე ბიოგრაფიული მონაცემები

## სქოლიო
კატეგორია:თურქეთის პრეზიდენტები
კატეგორია:თურქეთის პრემიერ-მინისტრები
კატეგორია:თურქეთის საგარეო საქმეთა მინისტრები
კატეგორია:თურქი სამხედრო მოღვაწეები
კატეგორია:დაბადებული 24 სექტემბერი
კატეგორია:დაბადებული 1884
კატეგორია:გარდაცვლილი 25 დეკემბერი
კატეგორია:გარდაცვლილი 1973
კატეგორია:მეორე მსოფლიო ომის პოლიტიკური ლიდერები
კატეგორია:თურქეთის დიდი ეროვნული ასამბლეის II მოწვევის წევრები
მთის ტაპირი

**მთის ტაპირი** — ძუძუმწოვარი ცხოველი ტაპირისებრთა ოჯახისა. მოიცავს 5 ქვესახეობას. არის სიდიდით მეოთხე სახეობა ხუთი სახეობის ტაპირს შორის. სახეობა შესულია IUCN-ის წითელ წიგნში 1996 წლიდან. სახეობა აღმოჩენილი იქნა კოლუმბიისა და ეკვადორის მთებში, ამ მთების სიმაღლე იყო 2000-დან 4300-მდე მეტრამდე.

## დახასიათება
მთის ტაპირები არიან შავები ან მუქი ყავისფერები. მდედრობითი სქესის ტაპირები იწონიან 25-დან 100 კილოგრამამდე. ისინი მამალ ტაპირებზე მსუქნები არიან. ახალდაბადებული ტაპირი იწონის 5.4 კილოგრამიდან 6.2 კილოგრამამდე. სხვა ტაპირების მსგავსად მათაც აქვთ პატარა კუდები და გრძელი ხორთუმები. მტაცებელთაგან ეს სახეობა პუმების, სათვალიანი დათვებისა და იაგუარების მსხვერპლი ხდება. მამალი ტაპირის მძუნაობა გრძელდება 30 დღის განმავლობაში. მათი საკვებია მცენარეები.

## რესურსები ინტერნეტში
* მთის ტაპირი
* მთის ტაპირი
* ვიკისახეობები

კატეგორია:ტაპირები
კატეგორია:კოლომბიის ძუძუმწოვრები
კატეგორია:ეკვადორის ძუძუმწოვრები
კატეგორია:პერუს ძუძუმწოვრები
ტაპირისებრნი

**ტაპირისებრნი** (Tapiridae) — ძუძუმწოვარი ცხოველების ოჯახი კენტჩლიქოსნების რიგისა. აქვთ მასიური ტანი, პატარა ხორთუმი დინგზე, მოკლე ყურები, კუდი და ფეხები (წინა ფეხებზე 4-4 თითი, უკანაზე 3-3). თითები ჩლიქებით მთავრდება. მათი სხეულის სიგრძე 180-250 სმ, სიმაღლე 75-120 სმ, მასა 200-300 კგ აღწევს, გავრცელებული არიან ცენტრალურ და სამხრეთ ამერიკაში, სამხრეთ-აღმოსავლეთ აზიაში. ყველაზე გავრცელებულია ამერიკული ტაპირი, რომელიც ფერად შავია, და ორთუკიანი ტაპირი, რომელიც ბირმაში, ტაილანდში, მალაკის ნახევარკუნძულზე და კუნძულ სუმატრაზე გვხვდება. ტაპირისებრნი ბინადრობენ ნოტიო-ჭაობიან ტყეში. მაკეობა 400 დღე-ღამე გრძელდება. შობს ერთ ნაშიერს. იყენებენ ტაპირისებრთა ხორცსა და ტყავს.

## ლიტერატურა 
*
კატეგორია:კენტჩლიქოსნები
ტაპირი

**ტაპირები** (ლათ. Tapirus) — კენტჩლიქოსანი  ძუძუმწოვარი ცხოველების გვარი ტაპირისებრთა ოჯახისა. გვარში ოთხი სახეობაა: ბეირდის ტაპირი, ბრაზილიური ტაპირი, მთის ტაპირი, მალაიური ტაპირი, მათგან ყველაზე გავრცელებულია მალაიური ტაპირი და ბეირდის ტაპირი. იკვებებიან მცენარეებით, აქვთ მოგრძო დინგი, სხეულის ფორმით ჰგვანან ღორებს, არიან ფრთხილი ცხოველები, მათი ბუნებრივი მტერია იაგუარი, ანაკონდა, ნიანგი. ბინადრობენ აზიაში, სამხრეთ და ცენტრალურ ამერიკაში.

კატეგორია:ტაპირისებრნი
*
ველის ტაპირი

**ველის ტაპირი** () — ძუძუმწოვარი ცხოველი ტაპირისებრთა ოჯახისა. მისი სხეულის სიგრძეა 220 სმ-მდე, კუდისა — 8 სმ; სიმაღლე 77–108 სმ. სხეულის მასა მერყეობს 150–270 კგ შორის, როგორც წესი დედალი 25–100 კგ-ით ნაკლებია მამალზე. სხვა ტაპირებისგან განსხვავებით, კეფაზე აქვს ფაფარი. შეფერილია მოშავო-მოყავისფროდ, ზურგი უფრო ღიაა, მუცელი კი — მუქი. ყელი და ლოყები ზოგჯერ თეთრია. წინა ფეხებზე ოთხ-ოთხი თით აქვს, უკანაზე — სამ-სამი. თითები ბოლოვდება ჩლიქებით. გავრცელებულია ანდების აღმოსავლეთით, კოლუმბიიდან და ვენესუელიდან ბრაზილიის სამხრეთამდე, პარაგვაისა და ჩრდილოეთ არგენტინამდე. ბინადრობს ტროპიკულ ტყეებში, წყალსატევებთან ახლოს. აქტიურია ღამით. მარტოსული ცხოველია და აგრესიას იჩენს თავისივე სახეობის წარმომადგენლებისადმი. მისი ბუნებრივი მტრები არიან: პუმა, იაგუარი და ნიანგი. იკვებება მცენარეებით: ფოთლებით, წყალმცენარეებით, ნაყოფებით, კვირტებით და ტოტებით. მაკეობა 385–412 დღე-ღამეს გრძელდება. დედალი შობს 1 (იშვიათად 2) 4–7 კგ-იან ნაშიერს, რომელსაც თავდაპირველად სხეულზე გასდევს თეთრი ლაქები, ამ ლაქებს ის 5–8 თვემდე ინარჩუნებს. 6 თვემდე დედა რძით კვებავს და მასთან ერთ წლამდე რჩება. სიცოცხლის ხანგრძლივობაა 25–30 წელი, უდიდესი — 35.

## ქვესახეობები 
* *T. t. aenigmaticus*
* *T. t. colombianus*
* *T. t. spegazzinii*
* *T. t. terrestris*

## ლიტერატურა 
* Ronald M. Nowak. Walker’s Mammals of the World. — The Johns Hopkins University Press, Baltimore 1999. — ISBN 0-8018-5789-9.

კატეგორია:ტაპირი
კატეგორია:ამაზონის ფაუნა
კატეგორია:ბოლივიის ძუძუმწოვრები
კატეგორია:კოლომბიის ძუძუმწოვრები
კატეგორია:ეკვადორის ძუძუმწოვრები
კატეგორია:ვენესუელის ძუძუმწოვრები
კატეგორია:ბრაზილიის ძუძუმწოვრები
კატეგორია:პერუს ძუძუმწოვრები
კატეგორია:არგენტინის ძუძუმწოვრები
ეფრემ ასური

**ეფრემ ასური** („სინანულის მოძღვარი“; დ. დაახლ. 306 — გ. 9 ივნისი, 373) — სირიელი ქრისტიანი პოეტი, მწერალი, ასკეტური მიმართულების საეკლესიო მოღვაწე. მისი თხზულებები განსაკუთრებით პოპულარული იყო ქრისტიანულ აღმოსავლეთში, მათ შორის საქართველოში.  ეფრემი წმინდანად შერაცხულია როგორც მართლმადიდებელი (ხსნების დღე — 28 იანვარი), ასევე რომის კათოლიკური (ხსნების დღე — 9 ივნისი) ეკლესიების მიერ. 

## ბიოგრაფია
დაიბადა ქალაქ ნისიბინში; ზოგიერთი ცნობით, წარმართთა ოჯახში. ქრისტიანად აღიზარდა ეპისკოპოს იაკობ ნიზიბიელის ზედამხედველობით. როდესაც 363 წელს ნისიბინი სპარსელთა ხელში გადავიდა, ეფრემი იძულებული გახდა დაეტოვებინა. 365 წელს დასახლდა ედესაში, სადაც გარდაცვალებამდე ასკეტურ მოღვაწეობას ეწეოდა. 

ეფრემის ლიტერატურული მემკვიდრეობა მოიცავს მრავალ პროზაულ და პოეტურ თხზულებას. მას ეკუთვნის ბიბლიური ტექსტების კომენტარები, თეოლოგიური პოლემიკა, დიდაქტიკური ხასიათის ჰომილიები, აპოკრიფები, ჰიმნები საღვთისმეტყველო და ისტორიულ თემებზე. აღსანიშნავია მისი ჰიმნები ნისიბინზე „Carmina Nisibina“ (პირველი 20 ჰიმნი დაწერილია ნისიბინში, 350-363, დანარჩენი 52-ედესაში, 363-373). სირიულ პოეზიაში მის მიერ უნდა იყოს შეტანილი მადრაშის (სასიმღერო ლექსები) ერთ-ერთი სახეობა — „სოღითა“ და ლექსის შვიდმარცვლიანი ზომა. პროზაული თხზულებებიდან მნიშვნელოვანია ქრისტიანულ აღმოსავლეთში გავრცელებული „სახარების“ ტექსტის „დიატესარონეს“ კომენტარები.

ეფრემ ასურის თხზულებათა დიდი ნაწილი ადრინდელი თარგმანების სახით არის შემონახული ბერძნულ, სომხურ, კოპტურ და ეთიოპიურ ენებზე. სირიულ ენაზე ზოგიერთი თხზულება დაცულია სირიელი ბერის, სერვიუსის კრებულში „Catena Patrum“ (861), აგრეთვე უფრო გვიანდელ სირიელ ავტორებთან.

ეფრემ ასურის თხზულებანი ფართოდ იყო ცნობილი ჯერ კიდევ VIII-IX საუკუნეების საქართველოში. ამ თხზულებებს სწავლობდნენ, თარგმნიდნენ. მათი ავტორი დიდი პატივისცემითა და ავტორიტეტით სარგებლობდა, რაც კარგად ჩანს გიორგი მერჩულეს „გრიგოლ ხანძთელის ცხოვრებაშიც“. 977 წელს ოშკში გადაწერილი ქადაგებათა კრებული ცხადყოფს, რომ მისი თხზულებანი ქართულად ჯერ კიდევ X საუკუნემდე უთარგმნიათ. ეფრემ ასურის მთარგმნელთა შორის არიან ქართველი მოღვაწეები ექვთიმე მთაწმინდელი და ეფრემ მცირე („სწავლანი“, „ასკეტიკონი“, „ლოცვები“ და სხვ.)

## ლიტერატურა 
* კეკელიძე კ., ქართული ლიტერატურის ისტორია, ტ. 1, თბ., 1960.
* წმიდანთა ცხოვრება, ტ. I, თ., 2001.
 

## სქოლიო
კატეგორია:IV საუკუნის ქრისტიანი წმინდანები
კატეგორია:სირიელი ქრისტიანი ასკეტი ბერები
კატეგორია:სირიელი ქრისტიანი წმინდანები
კატეგორია:სირიელი პოეტები
კატეგორია:სირიელი მწერლები
კატეგორია:დაბადებული 306
კატეგორია:გარდაცვლილი 373
მალაიური ტაპირი

**მალაიური ტაპირი**, ასევე ცნობილია როგორც **აზიური ტაპირი** — ოთხი ყველაზე დიდი ტაპირის სახეობიდან ერთ-ერთი. მალაიური ტაპირი გავრცელებულია აზიაში. იზრდება 1.8-დან 2.5 მეტრამდე.

## რესურსები ინტერნეტში
* Ultimateungulate
* T Animal Diversity Web
* Tapirus indicus Animalinfo.org

კატეგორია:ტაპირები
ადაფაზარი

**ადაფაზარი** () — ქალაქი თურქეთში, საქარიის პროვინციაში. ქალაქის მოსახლეობა 2008 წლის მონაცემებით 391 102 მცხოვრებს შეადგენდა. ადაფაზარში მდებარეობს საავტომობილო ფირმა ტოიოტას ქარხანა. ქალაქში დაიბადა ცნობილი თურქი ფეხბურთელი ჰაქან შუქური.

## დამეგობრებული ქალაქები 

## ლიტერატურა
## რესურსები ინტერნეტში 
* Provincial governorate official website
* Municipality official website 

კატეგორია:თურქეთის ქალაქები
გენუის მეტროპოლიტენი

**გენუის მეტროპოლიტენი** () — გენუის მსუბუქი მეტრო შემდგარი 1 ხაზისგან, რომელიც აკავშირებს გენუის ცენტრს რივაროლოსთან და ქალაქის ცენტრის ჩრ.-დას. ნაწილს. დღესდღეობით ემსახურება კომპანია Azienda Mobilità e Trasporti, რომელიც უზრვენლყოფს სრულიად საქალაქო ტრანსპორტს გენუაში.

ხაზების საერთო სიგრძეა 7,1 კმ.. მეტრო გაიხსნა 1990 წ.-ს ფეხბურთის მსოფლიო ჩემპიონატისთვის.

## ხაზები 
thumb|გენუის მეტროპოლიტენი

ამჟამად მოქმედი სადგურები:

* **Brin-Certosa**
* **Dinegro**
* **Principe**
* **Darsena**
* **San Giorgio-Caricamento**
* **Sant’Agostino-Sarzano**
* **De Ferrari**
* **Brignole**

## ახალი სადგურები 
დღესდღეობით დაგეგმარების პროცესშია 2 სადგური Corvetto-Acquasola და Brignole. სამუშაოების დასრულება მოსალოდნელია 2011 წლისთვის. ბოლო სადგური უნდა გახდეს Brignol. ამასთან, იგეგმება ხაზის გაფართოება სადგურ Brin-დან Val Polcevera-მდე და ორი კვანძის გაყვანა Brignole-დან San Martino-ს საავადმყოფომდე და სტადიონ Luigi Ferraris-ამდე.

## იხილეთ აგრეთვე 
* მეტროპოლიტენების სია

კატეგორია:იტალიის მეტროპოლიტენები
მეტროპოლიტენი
თურქეთის სახალხო რესპუბლიკური პარტია

**თურქეთის სახალხო რესპუბლიკური პარტია** () — პოლიტიკური პარტია თურქეთის რესპუბლიკაში. უჭირავს მემარცხენე-ცენტრისტული პოზიცია.

## ისტორია 
დაარსდა სივასის კონფერენციაზე, როგორც  ანატოლიაში საბერძნეთის შემოჭრის მოწინააღმდეგეთა კავშირი. 1923 წლის  9 სექტემბერს სახალხო პარტია ოფიციალურად ჩამოყალიბდა როგორც პოლიტიკური ორგანიზაცია, ხოლო თურქეთში რესპუბლიკის დამყარების შემდეგ 1924 წლის 10 ნოემბერს ეწოდა სახალხო რესპუბლიკური პარტია. 2007 წლის საპარლამენტო არჩევნებში მემარცხენე დემოკრატიულ პარტიასთან კოალიციაში მიიღო ხმების 22 %  და 112 ადგილი თურქეთის პარლამენტში.

## პარტიის ლიდერები 
* მუსტაფა ქემალ ათათურქი  დამაარსებელი (1919–1938)
* ისმეთ ინენიუ (1938–1972)
* ბიულენთ ეჯევითი (1972–1980)
* დენიზ ბაიკალი (1992–1995)
* ჰიქმეთ ჩეთინი (1995)
* დენიზ ბაიკალი (1995–1999)
* ალთან ეიმელი (1999–2000)
* დენიზ ბაიკალი (2000–2010)
* ქემალ ქილიჩდაროღლუ (2010–2023)
* ოზგიურ ოზელი (2023-დან)

## რესურსები ინტერნეტში 
* სრპ–ის საიტი (თურქულ ენაზე) 

კატეგორია:თურქეთის პოლიტიკური პარტიები
კატეგორია:სოციალ-დემოკრატიული პარტიები
კატეგორია:1923 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ტურინის მეტროპოლიტენი

{{მეტრო
 | სახელი = ტურინის მეტროპოლიტენი Metropolitana di Torino
 | ლოგო = 100px
 | ქვეყანა = 
 | ქალაქი = {}|ტურინის გერბი ტურინი
 | გახსნა = 4 თებერვალი 2006 წ.
 | სიგრძე = 15,1 კმ.
 | სადგურები = 23
 | ხაზები = 1
 | მგზავრები_დ = 87 000
 | მგზავრები_წ = 
 | ხაზების სქემა = 290px
}}
**ტურინის მეტროპოლიტენი** — მე-6 მეტროპოლიტენი იტალიაში რომის, მილანის, ნეაპოლის, კატანიის, გენუის შემდეგ. გაიხსნა 2006 წლის 4 თებერვალს. თავდაპირველად შედგებოდა 1 ხაზისგან, რომლის ბაზასაც წარმოადგენდა ავტომატური სისტემა VAL. იგი იწყება ქალაქის ცენტრში რკინიგზის მთავარ სადგურზე **”პორტა ნუოვა”**, გადაკვეთს ქალაქის ცენტრს სადგურ **”პორტა სუზას”** გავლით და გრძელდება დასავლეთით **Collegno**-მდე.

ტიპური სადგური 19 მ. სიგანით და 60 მ. სიგრძით, მდებარეობს საშუალო სიღრმეზე 16 მ.-ზე. პლატფორმებს გზებისგან აცილებს ბადისებრი კარები. მიუხედავად იმისა, რომ სადგურები ღია მეთოდებით შენდებოდა, გამავალი გვირაბები  ჭაბურღილებით გაითხარა (7,8 მ. დიამეტრით).

სამუშაო განრიგი: 04:45 — 24:00.

პიკის საათებში მატარებლები 2 წუთიანი ინტერვალებით მოძრაობენ, დანარჩენ დროს კი — 4-6 წთ.

## მოძრავი შემადგენლობა 
thumb|ტურინის მეტრო
2001 წლის ოქტომბერში 23 მატარებლის შეკვეთა ჰქონდა Siemens-ს და ავსტრიაში ააწყვეს. 28 შემადგენელი VAL ფორმირებული 4 ვაგონად  სიგანით 2,08 მ., თითოეული მატარებლის სიგრძე კი - 52 მ. იყო.

## რეგიონთა გახსნის ქრონოლოგია 
* 4 თებერვალი 2006: «XVIII დიჩემბრე» — «ფერმი» (7,5 კმ.)
* 5 ოქტომბერი 2007: «XVIII დიჩემბრე» — «პორტა ნუოვა» (2,1 კმ.)

## იხილეთ აგრეთვე 
*მეტროპოლიტენების სია

კატეგორია:იტალიის მეტროპოლიტენები
მეტროპოლიტენი
სალონიკის მეტროპოლიტენი

მინი|350პქ|სალონიკის მეტროპოლიტენის სქემა
**სალონიკის მეტროპოლიტენი** — საბერძნეთის მეორე მეტროპოლიტენი ქალაქ სალონიკიში.

სალონიკისთვის მეტროს სისტემის შექმნა ჯერ კიდევ 1918 წელს იწყება, როდესაც თომას ჰეიტონ მაუსონმა და ერნესტ ჰებრარდმა წამოაყენეს წინადადება სალონიკის მეტროპოლიტენის რკინიგზის შექმნის შესახებ. 1968 წელს წრიული მეტროს ხაზზე იყო საუბარი. სერიოზული საუაბრი მეტროს მშენებლობაზე დაიწყეს 1987 წელს. 1988 წელს მშენებლობა დაიწყო კიდეც, მაგრამ ფინანსების არქონის გამო შეჩერდა. 1918 და 1988 წლების წინადადებები თითქმის იდენტური მარშრუტით ემთხვეოდა ამჟამინდელ პირველ ხაზს.

სალონიკის ამჟამინდელი მეტროს მშენებლობა 2006 წელს დაიწყო და კლასიფიცირებულია, როგორც მეგაპროექტი: მისი ბიუჯეტი 1,57 მილიარდი ევროა (1,77 მილიარდი დოლარი). პირველი და მეორე ხაზი ამჟამად მშენებლობის პროცესშია და ექსპლუატაციაში შევა ეტაპობრივად 2023 წლიდან 2024 წლამდე. პირველი ხაზი არის 9 კმ სიგრძის და მოიცავს 13 სადგურს, ხოლო მეორე ხაზი არის 4,8 კმ სიგრძის და პირველი ხაზის 11 სადგურზე დარეკვის გარდა ჩერდება კიდევ ხუთ სადგურზე. მშენებლობის დროს მნიშვნელოვანი არქეოლოგიური აღმოჩენები გაკეთდა და მეტროპოლიტენის ზოგიერთ სადგურზე განთავსდება არქეოლოგიური გამოფენები. სადგურ ვენიზელუზე მოეწყობა მსოფლიოში პირველი ღია არქეოლოგიური გამოფენა მეტროსადგურში.

იგეგმება მეორე ხაზის გაგრძელება მარყუჟისებურად დასავლეთის მიმართUლებით, ხოლო სამხრეთ-აღმოსავლეთის მიმართულებით აეროპორტისაკენ. დასავლეთის გაფართოება უფრო პრიორიტეტია, ვიდრე აეროპორტის მიმართულება, რადგან აეროპორტს მოემსახურება 10 წუთიანი სატრანსპორტო სამგზავრო ავტობუსი მე-2 ხაზის, მიკრას სადგურამდე.

## სადგურები 
*Νέος σιδηροδρομικός σταθμός
*Δημοκρατίας
*Βενιζέλου
*Αγία Σοφία
*Σιντριβάνι
*Πανεπιστήμιο
*Παπάφη
*Ευκλείδη
*Φλέμιγκ (Φλέμινγκ)
*Αναλήψεως
*Πατρικίου
*Βούλγαρη
*Νέα Ελβετία
*Αμαξοστάσιο Πυλαίας

## რესურსები ინტერნეტში
* Attiko Metro SA Thessaloniki Metro
** Maps

## სქოლიო
კატეგორია:საბერძნეთის მეტროპოლიტენები
მეტროპოლიტენი
ფერდინანდ I დიდი

მინი|ფერდინანდი მარცხნივ და მისი მეუღლე
**ფერდინანდ I დიდი** (1016 ან 1018 — გ. 27 დეკემბერი, 1065, ლეონი) — მეფე კასტილიისა 1035 წლიდან, კასტილიისა და ლეონის სამეფოსი — 1037 წლიდან. ლეონი შემოიერთა მეფე ბერმუდო III–ის სიკვდილის (1037) შემდეგ, რომლის დაც ფერდინანდ I-ის ცოლი იყო. არაბებს წაართვა უზარმაზარი ტერიტორიები. ტოლედოს, ბადახოსის, სარაგოსისა და სევილიის ამირები აიძულა მისი ვასალები გამხდარიყვნენ. მეფობის დასასრულისათვის ფერდინანდს ეკუთვნოდა თითქმის მთელი პირენეის ნახევარკუნძული. მისი სიკვდილის შემდეგ, ანდერძის თანახმად სახელმწიფო გაიყო მისმა 3 ვაჟმა და 2 ქალიშვილმა.

## ლიტერატურა
* García Gallo, Alfonso. "El imperio medieval español". Arbor, 4,11 (1945): 199–228. [Reprinted in Historia de España, Florentino Pérez Embid, ed. (Madrid: 1953), 108–43.]
* López Ortiz, José. "Las ideas imperiales en el medioevo español". Escorial, 6 (1942): 43–70.
* Martínez Díez, Gonzalo. Sancho III el Mayor: Rey de Pamplona, Rex Ibericus. Madrid: Marcial Pons Historia, 2007.
* Pérez de Urbel, Justo. "La división del reino por Sancho el Mayor." Hispania, 14, 54 (1954)

კატეგორია:ესპანეთის ისტორია
კატეგორია:კასტილიის მეფეები
კატეგორია:გარდაცვლილი   27 დეკემბერი
კატეგორია:გარდაცვლილი 1065
როტერდამის მეტროპოლიტენი

{{მეტრო
 | სახელი    = როტერდამის მეტროპოლიტენი / Rotterdamse metro
 | ლოგო   = 200px
 | ქვეყანა      =  border|{}|ნიდერლანდების დროშა ნიდერლანდები
 | ქალაქი      = როტერდამი
 | გახსნა   = 9 თებერვალი 1968 წ.
 | სიგრძე     = 55,3 კმ.
 | სადგურები    = 38
 | ხაზები      = 2
 | მგზავრები_დ  = 
 | მგზავრები_წ = 
 | ხაზების სქემა = [275px|[2007 წ.-ის სქემა]]
}}
**როტერდამის მეტროპოლიტენი** () — ბენილუქსის უმსხვილესი და უძველესი მეტროპოლიტენი. პირველი ხაზი გაიხსნა 1968 წლის 9 თებერვალს, პრინცესა ბეატრიქსისა და მისი მეუღლის, პრინც კლაუსის, მიერ. ქსელის სიგრძე (თუ არ ჩავთვლით ხაზ RandstadRail-ს, როტერდამის და ჰააგის მაკავშირებელს) შეადგენს 55,3 კმ.-ს, რომელთაგან 15,3 კმ. მიწისქვეშ, 8,5 კმ. კი — ესტაკადებზე.

ქსელი შედგება 2 ხაზისგან: ერაზმუსლეი (ნიდერ. Erasmuslijn, სქემაზე აღნიშნულია ლურჯი ფერით).

## გალერეა 

ფაილი:Metrorotterdam.jpg
ფაილი:Mk Rotterdam Metro 5.jpg
ფაილი:15-05-2007 Metro Maashaven.jpg

## იხილეთ აგრეთვე 
* მეტროპოლიტენების სია

## რესურსები ინტერნეტში 
* www.ret.nl 

კატეგორია:ნიდერლანდების მეტროპოლიტენები
მეტროპოლიტენი
სვეინ ბიერნსონი

**სვეინ ბიერნსონი** ( დ. 27 თებერვალი, 1881 — გ. 25 იანვარი, 1952) — დამოუკიდებელი ისლანდიის პირველი პრეზიდენტი. 

## ბიოგრაფია 
დაიბადა 1881 წლის 27 იანვარს კოპენჰაგენში. 1912 წელს რეიკიავიკის საქალაქო საბჭოს წევრი გახდა. 1914-1916 წლებში და 1920 წელს ისლანდიის პარლამენტ - ალთინგის წევრი იყო. ისლანდიის მიერ 1918 წელს ავტონომიის მოპოვების შემდეგ რეიკიავიკის საქალაქო საბჭოს პრეზიდენტი გახდა (1920 წლამდე). იმავე წლებში ხელმძღვანელი პოსტები ეკავა ისლანდიის სხვადასხვა კომპანიასა და საბანკო დაწესებულებებში.  1920-24 და 1926-40 წლებში ისლანდიის დესპანია დანიაში - ისლანდიის რეგენტი. 

1944 წლის 25 მაისს ისლანდიაში დანიისგან დამოუკიდებლობის რეფერენდუმი ჩატარდა. რეფერენდუმზე დადებითი პასუხი იქნა მიღებული და 1944 წლის 17 ივლისს ალთინგმა იგი ისლანდიის პირველ პრეზიდენტად აირჩია 1 წლის ვადით. 

1945 წელს ხელახლა აირჩიეს საერთო-სახალხო კენჭისყრით, 1949 წელს კი კიდევ ერთხელ გახდა პრეზიდენტი. გარდაიცვალა 1952 წლის 25 იანვარს მორიგი საპრეზიდენტო ვადის დროს. მისი გარდაცვალების შემდეგ ქვეყანას ტრიუმვირატი მართავდა ალთინგის თავმჯდომარის, ისლანდიის პრემიერ-მინისტრისა და უმაღლესი სასამართლოს მთავარი მოსამართლის შემადგენლობით ახალი პრეზიდენტის არჩევამდე.

კატეგორია:ისლანდიის პრეზიდენტები
კატეგორია:დაბადებული 1881
კატეგორია:გარდაცვლილი 1952
ფერდინანდ IV (კასტილია)

thumb|200px|ფერდინანდ IV ძეგლი მადრიდში
**ფერდინანდ IV** (დ. 6 დეკემბერი, 1285, სევილია — გ. 7 სექტემბერი, 1312, ხაენი) — კასტილიისა და ლეონის მეფე 1295 წლიდან დედამისს მარია დე მოლინას (1303 წლამდე რეგენტს) ბრძოლა მოუხდა მისი სამეფო უფლებებისათვის კასტილიის წარჩინებულთა წარმომადგენლებთან, რომელთაც მხარს უჭერდნენ დასავლეთ ევროპის მთელი რიგი სახელმწიფოები. არაგონის მეფის დახმარებით წარმატებით ებრძოდა არაბებს. დაიპყრო ციხესიმაგრე გიბრალტარი (1310 წელი). ალხესირასის დასალაშქრავად მიმავალი ხაენში გარდაიცვალა.

## რესურსები ინტერნეტში 
* Ficha genealógica de Fernando IV de Castilla y León en la Fundación Casa Ducal de Medinaceli 
* Genealogía de Fernando IV el Emplazado, rey de Castilla y León (en inglés)
* Artículo sobre la muerte del rey Fernando IV en el Diario Benalmádena Digital. 8-9-2008 
* Leyenda de Fernando IV el Emplazado, rey de Castilla y León
* Fernando IV el Emplazado en YouTube

კატეგორია:ესპანეთის ისტორია
კატეგორია:კასტილიის მეფეები
კატეგორია:ლეონის მეფეები
კატეგორია:დაბადებული 6 დეკემბერი
კატეგორია:დაბადებული 1285
კატეგორია:გარდაცვლილი 7 სექტემბერი
კატეგორია:გარდაცვლილი 1312
სანჩო IV

thumb|200px|სანჩო IV
**სანჩო IV კასტილიელი** () ან სანჩო IV გამბედავი (; დ. 12 მაისი. 1258 — გ. 25 აპრილი. 1295, ტოლედო) — კასტილიისა და ლეონის მეფე 1284 წლიდან, ალფონსო X კასტილიელისა და ვიოლანტა არაგონელის შვილი.

## ოჯახი 
1282 წელს დაქორწინდა მარია დე მოლინაზე, რომელთანაც შეეძინა 7 შვილი:

* იზაბელა (დ. 1283—  გ. 1328) — ხაიმე II-ის ცოლი, არაგონის მეფე.
* ფერდინანდ IV (დ. 6 დეკემბერი, 1285 — გ.7 სექტემბერი 1312) — სანჩო IV-ის მემკვიდრე.
* ალფონსო (დ. 1286 — გ. 1291)
* ენრიკე (დ. 1288 — გ. 1299)
* პედრო (დ. 1290 — გ. 1319) — არაგონის მეფის, ხაიმე II-ის შვილის მარია არაგონელის ქმარი. 
* ფელიპე (დ. 1292 — გ. 1327)
* ბეატრისი (დ. 1293 — გ. 1359) — აფონსუ IV-ის, პორტუგალიის მეფის ცოლი.

## ლიტერატურა 
**Lecturas históricas españolas*, Claudio Sánchez Albornoz & Aurelio Viñas, Madrid (1981). ISBN 84-321-2086-3. 
*C.E.D.R.E. (Cercle d'Etudes des Dynasties Royales Européennes)
**Larousse encyclopédique en couleurs*, France Loisirs (1979).
**Les Rois qui ont fait la France Philippe le Bel*, Georges Bordonove, Edit.Pygamlion (1985)

კატეგორია:ესპანეთის ისტორია
კატეგორია:კასტილიის მეფეები
კატეგორია:ლეონის მეფეები
კატეგორია:დაბადებული  12 მაისი
კატეგორია:დაბადებული 1258
კატეგორია:გარდაცვლილი 25 აპრილი
კატეგორია:გარდაცვლილი 1295
კრისტიან ელდიაურნი

**კრისტიან ელდიაურნი**  ან **ქრისტიან ელდიაურნი** (  დ. 6 დეკემბერი, 1916 — გ. 13 სექტემბერი, 1982) — ისლანდიის მესამე პრეზიდენტი 1968-1980 წლებში.

## ბიოგრაფია 
დაიბადა 1916 წლის 6 დეკემბერს. კოპენჰაგენის უნივერსიტეტში სწავლობდა არქეოლოგიას, ასწავლიდა ისლანდიის უნივერსიტეტში. 1957 წელს დოქტორის ხარისხი მიიღო ისლანდიაში კერპთაყვანისმცემლობის შესწავლისთვის. 1947-1968 წლებში ისლანდიის ეროვნული მუზეუმის დირექტორია. 

1966-1968 წლებში ისლანდიის ტელევიზიით საგანმანათლებლო გადაცემები მიჰყავდა, სადაც ისტორიული მუზეუმის ექსპონატებს უჩვენებდა და მათ შესახებ ჰყვებოდა ისტორიულ კონტექსტში. ამ გადაცემებმა მაყურებელთა დიდი ყურადღება და სიმპათია დაიმსახურა, ხოლო გადაცემის წამყვანი ქვეყანაში ერთ-ერთ ყველაზე ცნობად სახედ გადაიქცა. 

1968 წელს საარჩევნო კამპანია რომ დაიწყო,  საგრძნობლად ჩამორჩებოდა თავის მეტოქეს გუნარ ტროდსენს, თუმცა, საბოლოოდ არჩევნები 65,6%-იანი შედეგით მოიგო.  1972-76 წლებში ავტომატურად იქნა ხელახლა არჩეული სხვა კანდიდატების არარსებობის გამო. 1980 წელს უარი განაცხადა მორიგ არჩევნებში მონაწილეობაზე, რათა თავისი სამეცნიერო ნაშრომები დაესრულებინა. 

## ოჯახი 
ვაჟი — მწერალი, ქალიშვილი — საბავშვო წიგნების ავტორი და ილუსტრატორი.

## რესურსები ინტერნეტში
* კრისტიან ელდიაურნი

კატეგორია:ისლანდიის პრეზიდენტები
კატეგორია:დაბადებული 1916
კატეგორია:გარდაცვლილი 1982
სივასი

**სივასი** — ქალაქი თურქეთის ცენტრალურ ნაწილში, სივასის პროვინციის ადმინისტრაციული ცენტრი. 296,402 მაცხოვრებლით (2007). ქალაქს გააჩნია რკინიგზის სადგური, საავტომობილო გზების კვანძი, მანქანათსაშენი, ლითონდასამუშავებელი, ცემენტის, ხის დასამუშავებელი, კვებისა და საფეიქრო მრეწველობა. 

## ისტორია 
სივასის ძველი სახელებია: **კაბირა**, **დიოსპოლისი**, **სებასტია**. IV საუკუნის დასასრულიდან XI საუკუნის მეორე ნახევრამბე ბიზანტიის შემადგენლობაში იყო. XI საუკუნის დასასრულიდან ემორჩილებოდა სელჩუკებს, XIV საუკუნეში შევიდა ოსმალეთის იმპერიაში. ქემალისტური რევოლუციის დროს, 1919 წლის სექტემბერში, სივასში მოიწვიეს ეროვნულ-ბურჟუაზიული ორგანიზაციების კონგრესი, რომელმაც აირჩია წარმომადგენლობიოთი კომიტეტი — (1920 წლის აპრილამდე) რევოლუციური თურქეთის დროებითი მთავრობა. 

კატეგორია:თურქეთის ქალაქები
ანდერს ფოგ რასმუსენი

**ანდერს ფოგ რასმუსენი**  (; დ. 26 იანვარი 1953) — დანიელი პოლიტიკოსი. დანიის პრემიერ-მინისტრი (2001-2009 წწ.). „კარიკატურების სკანდალის“ ერთ-ერთი პერსონაჟი. 

დაიბადა ფერმერის ოჯახში, პოლიტიკური კარიერა დაიწყო 17 წლისამ, როდესაც დააარსა ქალაქ ვიბორგის ახალგაზრდა ლიბერალთა გაერთიანება და უკვე სამ წელიწადში შევიდა ლიბერალური პარტიის ცენტრალური საბჭოს შემადგენლობაში. ეკონომიკური განათლება მიიღო ორჰუსის უნივერსიტეტში.

* 1984 წლიდან პარლამენტის ფრაქცია ლიბერალების ერთ-ერთი ხელმძღვანელი.
* 1985 წლიდან ლიბერალური პარტიის ვიცე-თავმჯდომარე.
* 1987-1992 დანიის გადასახადების მინისტრი.
* 1998-2009  დანიის ლიბერალური პარტიის ლიდერი.
* 2001-2009 წლიდან დანიის პრემიერ-მინისტრი.
* 2009-2014 წლებში ნატოს გენერალური მდივანი.

## რესურსები ინტერნეტში 
* ბიოგრაფია 

კატეგორია:დაბადებული 26 იანვარი
კატეგორია:დაბადებული 1953
კატეგორია:დანიის პრემიერ-მინისტრები
კატეგორია:დანიელი პოლიტიკოსები
კატეგორია:ნატოს გენერალური მდივნები
კატეგორია:ცოცხალი ადამიანები
ლიმის მეტროპოლიტენი

thumb|250px|მეტროს სადგური ლიმაში

**ლიმას მეტროპოლიტენი** — მეტროპოლიტენის სისტემა პერუს დედაქალაქ ლიმაში. გაიხსნა 2003 წ.-ის 18 იანვარს და მოიცავდა 6 სადგურს. ხაზთა სიგრძეა — 10 კმ. იყო. ამჟამად მეტრო 16 სადგურს მოიცავს და მისი სიგრძე 21.48 კმ-ია. 

## იხილეთ აგრეთვე 
* მეტროპოლიტენების სია

## რესურსები ინტერნეტში
* (Spanish) Tren Urbano de Lima 
* (Spanish) Agencia de Promoción de la Inversión Privada 
* (Spanish) El Metro de Lima ''(unofficial website)
* (Spanish) Consorcio Tren Eléctrico de Lima - Odebrecht y Graña y Montero 
* Urban Rail - Lima Metro

კატეგორია:მეტროპოლიტენი
კატეგორია:პერუ
კატეგორია:ლიმა
Slaughterhouse on the Prairie

***Slaughterhouse on the Prairie*** — Buckethead-ის რიგით 25-ე სტუდიური ალბომი. მასში შესულია სიმღერები LeBron და LeBron's Hammer რომელიც მან მიუძღვნა ცნობილ ამერიკელ კალათბურთელს ლებრონ ჯეიმზს 24 წლის იუბილესთან დაკავშირებით. თავიდან ამ ალბომის ჩამოტვირთვა უფასო იყო Buckethead-ის ოფიციალური საიტიდან. გარდა ამისა ალბომში შესულია სიმღერა Iceman რომელიც ასევე ცნობილ კალათბურთელს ჯორჯ გერვინს ეძღვნება.

## სიმღერების სია
## პერსონალი 
* Buckethead - გიტარა
* დენ მონტი - პროდიუსერი, ბასი და მენეჯერი.
* ბრაიან ტეისი - ალბომის გარეკანის დიზაინი

## სქოლიო 
კატეგორია:Buckethead-ის ალბომები
კატეგორია:2009 წლის ალბომები
კაიროს მეტროპოლიტენი

{{მეტრო
 | სახელი = კაიროს მეტროპოლიტენი
 | ლოგო = 150px
 | ქვეყანა =   
 | ქალაქი = {}|კაიროს დროშა კაირო
 | გახსნა = 27 სექტემბერი 1987 წ.
 | სიგრძე = 70.2 კმ.
 | სადგურები = 57
 | ხაზები = 3
 | მგზავრები_დ = 3,76 მლნ.(2011 წ.)
 | მგზავრები_წ = 
 | ხაზების სქემა = 290px
}}

thumb|კაიროს მეტროპოლიტენის ლოგო
thumb|სადგური ჰირგიზი (ხაზი 1)

**კაიროს მეტროპოლიტენი** — მეტროპოლიტენის სისტემა ეგვიპტეში. 2014 წლისთვის შედგება 3 ხაზისაგან. მეტროს პროექტი ხელისუფლების წარმომადგენლებს ეკუთვნით, რომლებიც გვირაბებზე არიან პასუხისმგებელნი.

## ხაზი 1 ((Helwan — El-Marg)) 
ხაზი 1 (წითელი) გაიხსნა 1987 წ.-ს. მას შემდეგ, რაც შეურთდა 2, უკვე არსებული, მიწაზე მოსიარულე ტიპის ხაზი დიდ მიწისქვეშა რეგიონს, განლაგებულს ქალაქის ცენტრქვეშ. ხაზთა სიგრძეა 43,5 კმ., საიდანაც მხოლოდ 3-ია მიწისქვეშ. მგზავრთა რაოდენობა შეადგენს 60 000 ადამიანს სთ.-ში. ხაზის მშენებლობა მოხდა 3 ეტაპად:

* პირველი: (Helwan / Ramsis field): 29 კმ., რეგიონის გახსნა,  27 სექტემბერი 1987 წ..
* მეორე: (Ramsis field / El-Marg): 14 კმ., გახსნა, 5 აპრილი 1989 წ..
* მესამე: ხაზის გაგრძელება ჩრ.-ით 1: 1.3 კმ.,გახსნა,  1999 წ.-ის მაისი.

## ხაზი 2 (Shobra — El Mounib) 
კაიროს მეტრო საგრძნობლად გაფართოვდა 90-იან წლებში, როდესაც დასრულდა 2 (ყვითელი) ხაზის მშენებლობა, მიმავალი შობრიდან კაიროს უნივერსიტეტამდე. მისი სიგრძეა 19 კმ. 18 სადგურზე. მე-2 ხაზი გაიხსნა 4 ეტაპად, 1996-2000 წ.წ.-ში:

* პირველი: (შობრა / რამზესის ველი): 8 კმ., რეგიონი გაიხსნა 1996 წ.-ს.
* მეორე: (რამზესის ველი / ალ-ტახრერი): 3 კმ., გაიხსნა 1997წ..
* მესამე: (ალ-ტახრერი/ კაიროს უნივერსიტეტი): 5.5 კმ., გაიხსნა 1999 წ..
* მეოთხე: (კაიროს უნივერსიტეტი/ალ-ომარნია გიზაში): 2.7 კმ., გაიხსნა 2000 წ..

## იხილეთ აგრეთვე 
*მეტროპოლიტენების სია
## რესურსები ინტერნეტში
*Cairo Metro 
*Some hi-res pictures from inside the Cairo Metro 

კატეგორია:მეტროპოლიტენი
კატეგორია:კაირო
აუსგეირ აუსგეირსონი

**აუსგეირ აუსგეირსონი** ( დ. 13 მაისი, 1894 — გ. 15 სექტემბერი, 1972) — ისლანდიელი პოლიტიკოსი, 1932—1934 წლებში ისლანდიის პრემიერ-მინისტრი, 1952—1968 წლებში ისლანდიის მეორე პრეზიდენტი.

## ბიოგრაფია 
დაიბადა 1894 წლის 13 მაისს. 1915 წელს ფრიადზე დაამთავრა ისლანდიის უნივერსიტეტის თეოლოგიის ფაკულტეტი რეიკიავიკში, მაგრამ, მეტისმეტად ახალგაზრდა ასაკის გამო პასტორი ვერ გახდა. 1917 წელს ისლანდიის ეპისკოპოსის ქალიშვილზე - დორა ტორჰალსდოტირზე დაიწერა ჯვარი. დორას ძმა ტრიგვი ტორჰალსსონი 1927—1932 ისლანდიის პრემიერ-მინისტრის პოსტს იკავებდა.

1923-1952 წლებში ალთინგის დეპუტატია „პროგრესული პარტიიდან“, რომლის თავმჯდომარეც 1932-33 წლებში თვითონვე იყო. 1931-34 წლებში ფინანსთა მინისტრია, 1932-34 წლებში კი სოციალ-დემოკრატებისა და პროგრესისტების კოალიციური მთავრობის პრემიერ-მინისტრია. 1952 წლის 25 იანვარს ისლანდიის პირველი პრეზიდენტის სვეინ ბიერნსსონის გარდაცვალების შემდეგ, იმავე წლის 1 აგვისტოდან ქვეყნის პრეზიდენტია. ხელახლა იქნა არჩეული 1956, 1960 და 1964 წწ. სამივეჯერ ავტომატურად გახდა პრეზიდენტი სხვა კანდიდატების არარსებობის გამო. მეოთხე ვადის დაწყებიდან მოკლე ხანშივე  მისი მეუღლე ლეიკემიით გარდაიცვალა. აუსგეირსსონმა მიიღო გადაწყვეტილება მეხუთეჯერ აღარ ეყარა კენჭი. 1968 წლის არჩევნებზე ის საპრეზიდენტო კანდიდატ გუნარ ტროდსსონს უწევდა  მხარდაჭერას, რომელმაც თავის სიძე კრისტიან ელდიაურნთან წააგო არჩევნები.

## რესურსები ინტერნეტში
* აუსგეირ აუსგეირსონი

კატეგორია:ისლანდიის პრეზიდენტები
კატეგორია:ისლანდიის პრემიერ-მინისტრები
კატეგორია:დაბადებული 1894
კატეგორია:გარდაცვლილი 1972
ნიჟნი-ნოვგოროდის მეტროპოლიტენი

**ნიჟნი-ნოვგოროდის მეტროპოლიტენი** () — მეტროპოლიტენის სისტემა ნიჟნი-ნოვგოროდში, სიდიდით მე-3 რუსეთში და მე-10 ყოფილ საბჭოთა კავშირში. ფუნქციონირებს 15 სადგური (2018 წ.-ის მონაცემებით). ხაზთა სიგრძეა 21,6 კმ.. ყოველდღიურად მგზავრობს 271 890 ადამიანი.

კატეგორია:რუსეთის მეტროპოლიტენები
შვედეთის გერბი

thumb|შვედეთის დიდი გერბი
thumb|მცირე გერბი
**შვედეთის გერბი** ოფიციალურად ორი ვარიანტით არის წარმოდგენილი — დიდი (stora riksvapnet) და მცირე (lilla riksvapnet).

## ფარი 
ფარი ოთხ ნაწილად არის გაყოფილი. პირველ და მეოთხე (ზედა მარცხენა და ქვედა მარჯვენა) ველზე სამ-სამი შვედური სამეფო გვირგვინია წარმოდგენილი. მეორე და მესამე (ზედა მარჯვენა და ქვედა მარცხენა) ველზე წარმოდგენილია ფოლკუნგების დინასტიის ტრადიციული ვეფხვი. მცირე ფარი შუაშია — ბერნადოდტების დინასტიის გერბი.

## ფარისმჭერნი 
ფარს ორი ლომი იკავებს; ლომებს გაორებული კუდები აქვთ, თავზე კი შვედური სამეფო გვირგვინი ადგიათ. დინგები ფარიდან მოცილებული აქვთ. ლომი ასწლეულების მანძილზე შვედური ჰერალდიკის მნიშვნელოვანი ელემენტი იყო და განსაკუთრებით სახელმწიფო გერბისა.

## სამეფო ორდენები 
ფარი შეიძლება სამეფო ორდენებით იყოს მორთული. დიდ გერბს ყოველთვის სერაფიმების ორდენით რთავენ ხოლმე, რაც შვედეთის უმაღლეს სახელმწიფო ჯილდოს წარმოადგენს. განსხვავებით მცირე გერბისგან, რომელსაც შეიძლება მხოლოდ სერაფიმების ორდენი ერტყას, დიდ გერბს შეუძლია ოთხივე ან ამ ოთხიდან რომელიმე გერბი ამშვენებდეს. მეტწილად ყველა გამოიყენება ხოლმე — ჩრდილოეთის ვარსკვლავისა, ვაზისა და ხმლისა. კარლ XIII ორდენი ასევე შეიძლება მოსავდეს ფარს. 

ორდენები შემდეგი წესის მიხედვით ლაგდება — (ნაკლებმნიშვნელოვანი უფრო მნიშვნელოვნის წინ): კარლ XIII-ის, ვასას, პოლარული ვარსკვლავის, სვორდისა და სერაფიმის.

## მცირე გერბი 
მცირე გერბი ცისფერი ფარით არის წარმოდგენილი და სამეფო გვირგვინით დამშვენებული, რომელზეც სამი გვირგვინია გამოსახული (ორი ერთის ზემოთ). ფარს შეიძლება სერაფიმის ორდენის ლენტი ერტყას. 

მცირე გერბს როგორც წესი შვედეთის მთავრობა და მისი სამსახურები იყენებენ. გერბს, ჰერალდიკის კოლეგიის ნებართვით, შეიძლება სამსახურებრივი მოღვაწეობის აღმნიშვნელი ჰქონდეს თანდართული. გერბი ყველა პოლიციურ მუნდირზეა ამოქარგული.

## მოხმარების რეგულირება 
გამოსახულების „ორი გვირგვინის ერთის ზემოთ“ ნებისმიერი გამოყენება, როგორც მცირე გერბზე, რეგულირდება შვედეთის კანონით. გერბის კომერციული მიზნებით გამოყენება აკრძალულია.

## ისტორია 
## რესურსები ინტერნეტში 
* Stora riksvapnet  
* Lilla riksvapnet  
* Kunglig krona 

კატეგორია:სახელმწიფო გერბები
გერბი
კატეგორია:გერბები ანბანის მიხედვით
სანტიაგოს მეტროპოლიტენი

thumb

**სანტიაგოს მეტროპოლიტენი** () — მეტროპოლიტენის სისტემა ჩილეს დედაქალაქ სანტიაგოში. გაიხსნა 1975 წლის 15 სექტემბერს. მოიცავს 107 სადგურს. ხაზთა სიგრძე შეადგენს 84,4 კმ.-ს.

## იხილეთ აგრეთვე 
* მეტროპოლიტენების სია

კატეგორია:ჩილეს მეტროპოლიტენები
კატეგორია:მეტროპოლიტენი
კატეგორია:სანტიაგო
დიარბაქირი

**დიარბაქირი** (, ,  , ,  *Amid*) — ქალაქი სამხრეთ-აღმოსავლეთ თურქეთში, მდინარე ტიგრის ნაპირზე. დიარბაქირის ვილაიეთის ადმინისტრაციული ცენტრი. ქალაქის მოსახლეობა 2007 წლის მონაცემებით 1,860,714 მცხოვრებს შეადგენდა. დიარბაქირში არის კვებისა და საფეიქრო მრეწველობის საწარმოები.

## დიარბაქირელი ცნობილი ადამიანები 
*ლეილა ზანა

## რესურსები ინტერნეტში 
* (თურქული) Governorship of Diyarbakır 
* (თურქული) Diyarbakırspor funs, news, informarmation 
* (თურქული) local info 
* (თურქული) Information on Diyarbakır
* (თურქული) Diyarbakır news 
*  Diyarbakır Weather Forecast Information 

კატეგორია:თურქეთის ქალაქები
კატეგორია:ასურეთის ქალაქები
ჰოვარდ შორი

**ჰოვარდ ლესლი შორი** (დ. 18 ოქტომბერი, 1946) — კანადელი კომპოზიტორი და დირიჟორი. წარსულში იყო გადაცემის *Saturday Night Live* ბენდის პირველი ხელმძღვანელი. არის კინოტრილოგიის „ბეჭდების მბრძანებელი“ და დევიდ კრონენბერგის ფილმების მუსიკის ავტორი.

## ფილმოგრაფია
## რესურსები ინტერნეტში 
* .
* 
* ჰოვარდ შორი Soundtrackguide.net-ზე.

კატეგორია:კანადელი კომპოზიტორები
კატეგორია:დაბადებული 1946
კატეგორია:დაბადებული 18 ოქტომბერი
კატეგორია:ცოცხალი ადამიანები
გრძელკუდა დედოფალა

**გრძელკუდა დედოფალა** () — მტაცებელი ძუძუმწოვარი კვერნისებრთა ოჯახისა. მამლის სხეულის სიგრძე 33-42 სმ, ხოლო დედლისა — 28-35 სმ აღწევს. წონა შესაბამისად, 160-450 გ-იდან 80-250 გ-მდე. შობს 4-5 ნაშიერს, რომელთაც 12 დღის შემდეგ საკვების მოპოვება დამოუკიდებლად შეუძლიათ. გავრცელებულია ჩრდილო, ცენტრალურ და სამხრეთ ამერიკაში. გამოიყოფა დაახლოებით 40 ქვესახეობა. 

## რესურსები ინტერნეტში
* გრძელკუდა დედოფალა 

კატეგორია:კვერნისებრნი
შავფეხება ქრცვინი

**შავფეხება ქრცვინი** () — ძუძუმწოვარა ცხოველი კვერნისებრთა ოჯახისა.

კატეგორია:კვერნისებრნი